ભારતની કરન્ટ એકાઉન્ટ ડેફિસીટમાં છેલ્લા થોડા મહિનાઓમાં થયેલા વધારા માટે પણ સોનાની આયાતને જવાબદાર ગણીને તેના પર અંકુશ લગાવવામાં આવ્યા હતા. દાગીનાના નિકાસકારો નિકાસ વધારીને ભારત સરકારની કરન્ટ એકાઉન્ટ ડેફિસિટમાં ઘટાડો કરી શકે છે. તેમ જ હૂંડિયામણ બજારમાં ભારતીય રૃપિયાના ભાવને સ્થિર બનાવવામાં પણ મહત્વની ભૂમિકા અદા કરી શકે છે. જ્વેલરી મેન્યુફેક્ચરર્સને ગોલ્ડ મેટલ્સ પર ૩૬૦ દિવસની લોન આપવાની રિઝર્વ બૅન્કે રાષ્ટ્રીયકૃત બૅન્કોને છૂટ આપવી જોઈએ. તેમ કરવાથી નિકાસમાં વધારો થશે. સ્થાનિક સ્તરે રોજગારીમાં વધારો થશે. ગોલ્ડ મેટલ્સ લોનની સુવિધાનો લાભ આંતરરાષ્ટ્રીય બજારમાં દાગીનાની નિકાસ કરનારાઓની માફક જ સ્થાનિક વેપારીઓને પણ આપવો જોઈએ. લાંબા ગાળા માટે ગોલ્ડ મેટલ લોન આપવાને કારણે ફોરેક્સની આવક વધારવા ઉપરાંત ફોરેક્સની જાવકમાં પણ ઘટાડો કરશે. એક્સટર્નલ કોમર્શિયલ બોરોઇંગ કરે તો તેના પર ૫થી ૬ ટકા વ્યાજ ચૂકવવું પડે છે. આંતરરાષ્ટ્રીય સ્તરની બૅન્કો તે માટે બેથી ત્રણ ટકાના દરે લોન આપે છે.